రామ్ గోపాల్ వర్మ
రామ్ గోపాల్ వర్మ తన సినీ జీవితాన్ని ఎస్.ఎస్. క్రియేషన్స్ నిర్మించిన రావుగారిల్లు, కలెక్టర్ గారి అబ్బాయి చిత్రాలకి సహాయ నిర్దేశకునిగా మొదలు పెట్టారు. తెలుగు మరియు భారతీయ సినీ ప్రపంచంలో శివ సినిమా ద్వారా తన ఉనికిని ప్రపంచానికి చాటారు. ఈ చిత్రం కాలేజీ నేపథ్యంలో హింసాత్మక కథను చొప్పించి నిర్మించారు. ఎటువంటి ఆధారం, శిక్షణ, సహాయ సహకారాలు లేకుండా, 28 ఏళ్ల వయసులో తెలుగు చిత్ర పరిశ్రమలో అగ్ర నటుడైన అక్కినేని నాగార్జునను చిత్ర నిర్మాణానికి ఒప్పించగలిగారు. ఆయన కథ చెప్పిన విధానం నచ్చి నాగార్జున స్వయంగా చిత్ర నిర్మాణాన్ని చేపట్టారు. శివ చిత్రం తెలుగు చిత్ర ప్రపంచంలో ఒక చెరగని ముద్రని వేసుకుంది. హిందీ భాషలో కూడా ఈ చిత్రాన్ని అదే పేరుతో పునర్నిర్మించారు కానీ తెలుగులో సాధించినంత విజయాన్ని హిందీలో సాధించలేదు.
హైదర్
షాహిద్‌ కపూర్‌ ప్రధాన పాత్రధారిగా విశాల్‌ భరద్వాజ్‌ రూపొందించిన ‘హైదర్‌’ సినిమా అంతర్జాతీయంగానూ సత్తా చూపించడం మొదలుపెట్టింది. రోమ్‌ చలన చిత్రోత్సవంలో ‘మోండో జనరే’ (వరల్డ్‌ జోనర్‌) విభాగంలో ఈ సినిమా పీపుల్స్‌ చాయిస్‌ అవార్డును సాధించింది. కాశ్మీర్‌ నేపథ్యంలో రూపొందిన ‘హైదర్‌’కు ఈ చిత్రోత్సవంలో విశేషమైన ప్రశంసలు లభించాయి. ఈ సినిమా సాధించిన విజయాన్ని ఆనందంతో ట్విట్టర్‌ ద్వారా పంచుకున్నాడు షాహిద్‌. ‘‘రోమ్‌ ఫిల్మ్‌ ఫెస్టివల్‌లో పీపుల్స్‌ చాయిస్‌ అనేది ఓ ప్రధాన విభాగం. అందులో అవార్డు గెలుచుకున్న మొదటి భారతీయ చిత్రం ‘హైదర్‌’. గర్వంగానూ, గౌరవంగానూ ఫీలవుతున్నా’’ అని అతను ట్వీట్‌ చేశాడు. ఈ సినిమాలో షాహిద్‌ ప్రేయసిగా ఓ ప్రధాన పాత్ర చేసిన శ్రద్ధా కపూర్‌ సైతం ఈ శుభవార్తను తన అభిమానులతో పంచుకుంది. ‘‘మేం గెలిచాం! రోమ్‌ ఫిల్మ్‌ ఫెస్టివల్‌లో ప్రధాన విభాగమైన పీపుల్స్‌ చాయిస్‌ అవార్డును గెలుచుకున్న మొదటి భారతీయ చిత్రం ‘హైదర్‌’. చాలా గర్వంగా, గొప్పగా ఉంది’’ అని ట్వీట్‌ చేసింది.